polyglot-tagger/wikipedia-language-snippets-filtered huggingface dataset:
தனிப்பெரும்பான்மை:ஒருசில பிாிவுகளைத் திருத்த சட்டமுன்வடிவு பாரளுமன்றத்தின் இருஅவைகளில் ஏதாவது ஒன்றில் கொண்டுவரப்பட வேண்டும். இந்த சட்ட முன்வடிவு ஒவ்வொரு அவையிலும் மொத்த உறுப்பினா்களில் மூன்றில் இரண்டு பங்கிற்கு குறையாத உறுப்பினா்களால் ஏற்றுக்கொள்ளப்பட்டு நிறைவேற்றப்படவேண்டும். பிறகு இந்திய குடியரசுத் தலைவாின் ஒப்புதல் பெறவேண்டும். அதன்பின் திருத்தங்கள் மேற்கொள்ளப்படும்
தனிப்பெரும்பான்மை பலம் மற்றும் மாநிலங்களின் ஒப்புதல் :பிாிவு 368 ன் படி நிபந்தனையில் குறிப்பிடப்பட்டுள்ள பிாிவுகளையும் அட்டவணைகளையும் திருத்துவதற்கு பாரளுமன்றத்தின் இருஅவைகளிலும், மொத்த உறுப்பினா்களில் மூன்றில் இரண்டு பங்கு உறுப்பினா்கள் ஒப்புதலுடன், மாநில சட்டமன்றத்தின் ஒப்புதலும் பெறவேண்டும். இந்தியாவிலுள்ள மாநிலங்களின் பாதிக்கு குறையாத மாநில சட்டமன்றங்களின் ஒப்புதலைப் பெற்றபின் இந்திய குடியரசுத்தலைவாின் ஒப்புதல் பெறவேண்டும். அதன்பின் திருத்தங்கள் அமுலுக்கு வரும். பின்வரும் பிாிவுகளுக்கு இம்முறை பொருந்தும்
இந்திய அரசியலமைப்புச் சட்டத்தை திருத்துவது குறித்த வழிமுறைகள் பிாிவு 368-இல் குறிப்பிடப்பட்டுள்ளது. எதிா்காலத்தில் புதிதாக வரும் சவால்களை எதிா்கொள்ளும் வகையில் அரசியலமைப்புச் சட்டம் அமைய வேண்டும். இதற்கு ஏதுவாக அரசியலமைப்புச் சட்டத்தின் இப்பிாிவு தேவைப்படும் பொழுது தேவைப்படும் வண்ணம் திருத்தியமைக்க வழிசெய்கிறது.
எதிா்காலத்தில் என்ன என்ன இடையூறுகள்வரும் என்று அனைத்தையும் எதிா்பாா்த்து அரசியலமைப்புச் சட்டத்தை வடிவமைப்பது இயலாத காாியம் ஆதலால் அரசியலமைப்புச் சட்டத்தை திருத்துவதற்குறிய வழிமுறை முக்கியத்தை அடைகிறது. அரசியலமைப்புச் சட்டம் ஒரு நாட்டின் அரசிற்கு முதுகெலும்பைப் போன்றது. இதை எளிதில் மாற்ற முடியுமென்றால் நாட்டின் உறுதித்தன்மையை இழக்கநோிடும். அதுபோலவே அரசியலமைப்புச் சட்டத்தை திருத்துவது இயலாது என்ற நிலையும் இயற்கைக்கு பொருத்தமல்ல. மாறிவரும் சூழ்னிலைகளுக்கேற்ப அவைகளை எதிர் கொள்ளும் வகையில் இச்சட்டம் அமைய வேண்டும். ஆதலால் மாற்றவேமுடியாது அல்லது சுலபமாக மாற்றிவிடலாம் என்ற இரண்டுக்கும் இடைப்பட்ட நிலையில் திருத்தும் முறை அமையவேண்டும். எளிதில் திருத்த இயலாததாகவும் ஒருசில கட்டுப்பாடுகளுடனும் திருத்த வழிசெய்வதாகவும் இருக்க வேண்டும். இதனடிப்படையில்தான் பிாிவு 368 வடிவமைக்கப்பட்டுள்ளது
இந்திய அரசியலமைப்புச் சட்டம் திருத்தும் முறை பிரிவு 368 இல் கூறப்பட்டுள்ளது. காலத்திற்கேற்ப அரசியலமைப்பை மாற்றி அதனை உயிரோட்டமுள்ள சட்டமாக அமைய இப்பிரிவு வகை செய்கிறது.
ராவ் ரமேஷ் ஒரு இந்திய நடிகர் ஆவார். இவர் தெலுங்கு மொழித் திரைப்படங்களிலும், தொலைக்காட்சித் தொடர்களிலும் நடித்துள்ளார். இவர் காம்யம் மற்றும் மாவீரன் திரைப்படம் ஆகியவற்றில் நடித்துள்ளார்.
வைகாசி பிரம்மோற்சவ விழாவின் முக்கிய நிகழ்வு ஞானசம்பந்தருக்கு சிவபெருமான் முத்துப்பந்தல் அளித்து வரவேற்பதாகும். தேனுபுரீஸ்வரர் கோயிலுள்ள இறைவனை தரிசிக்க திருஞானசம்பந்தர், அடியார் கூட்டத்தோடு வரும்போது நண்பகலாக இருந்தது. வெப்பம் அதிகமாக இருந்ததை அறிந்த இறைவன் தன் பூதகணங்களை அனுப்பி திருஞானசம்பந்தருக்கு முத்துப்பந்தல் அளித்து, அவரை அழைத்துவருமாறு கூறுகிறார். அவருடைய அழகைக் காண இறைவன் விரும்பியபோது, அத்தலத்தில உள்ள நந்தியம்பெருமான் விலகி இருப்பதை இத்தலத்தில் காணலாம். முத்துப்பந்தல் விழாவின்போது திருஞானசம்பந்தர், திருமடாலயத்திலிருந்து திருமேற்றளிகை கைலாசநாதர் கோயிலுக்கு முத்துப்பல்லக்கில் செல்கிறார். அங்கிருந்து திருச்சத்திமுற்றம் சக்திவனேஸ்வரர் கோயிலை அடைந்தார். பின்பு அங்கிருந்து முத்துப்பந்தலில் வந்து தேனுபுரீஸ்வரரை வழிபட்டார்.
முத்துப்பல்லக்கில் வந்த ஞானசம்பந்தர், கோயிலின் ராஜகோபுரத்தைக் கடந்து உள்ளேயுள்ள நந்தி மண்டபத்தின் அருகே கோயிலின் திருக்குளத்தின் முன்பு வந்து, அங்கிருந்து அடுத்த கோபுரம் வழியாக உள்ளே சென்றார். கோயிலின் திருச்சுற்றினை வலம் வந்து முன் மண்டபத்தில் இருந்து இறைவனை வணங்கினார். இறைவனுக்கு நேராக அவர் இருக்கும்போது இருவருக்கும் கற்பூர ஆர்த்தி காட்டப்பட்டது. அடுத்து முன் மண்டபத்தில் தோன்றினார். அப்போது அவருக்கு உரிய பூசைகள் செய்யப்பட்டன. திரளான மக்கள் இந்நிகழ்வினை மிகவும் பக்தியோடு கண்டு இன்புற்றனர்.
2018இல் இவ்விழா சூன் 13ஆம் நாளன்று தொடங்கியது. முதல் நாளில் விழா முதல் திருஞானசம்பந்தருக்கு திருமுலைப்பால் அளிக்கும் நிகழ்வுடன் தொடங்கி, தொடர்ந்து ரிஷப வாகனத்தில் வீதியுலா நடைபெற்றது. இரண்டாம் நாளன்று முத்துக்கொண்டை, முத்துக்குடை, முத்துச்சின்னங்கள் அளித்து வீதியுலா நடைபெற்றது. அதே நாளில் முத்துத் திரு ஓடத்தில் ஞானசம்பந்தர் வீதியுலா நடைபெற்றது. மூன்றாம் நாளன்று முத்துப்பல்லக்கில் எழுந்தருளுவதும், அங்கிருந்து முத்துப்பல்லக்கில் அடியார்களுடன் இறைவனை தரிசித்தலும் நடைபெற்றது.
முத்துப்பந்தல் விழா இந்தியாவின் தமிழ்நாட்டில் தஞ்சாவூர் மாவட்டம் தேனுபுரீஸ்வரர் கோயிலில் கொண்டாடப்படும் விழாவாகும். ஒவ்வொரு ஆண்டும் இவ்விழா கொண்டாடப்படுகிறது.
இராசராசனின் அக்காள் குந்தவை, வல்லவராயர் வந்தியத்தேவரை மணந்தாள். கல்வெட்டுகள் குந்தவையை, ஆழ்வார் பராந்தகன் குந்தவைப் பிராட்டியார் என்றும் பொன்மாளிகைத் துஞ்சின தேவரின் புதல்வி என்றும் குறிப்பிடுகின்றன. தன் தமக்கையிடத்தில் இராசராசன் பெருமதிப்பு வைத்திருந்தான் தான் எடுப்புவித்த தஞ்சை பெரிய கோயிலுக்கு, தன் தமக்கை கொடுத்தவற்றை நடு விமானத்தின் கல்மீது, தான் கொடுத்தவற்றைப் பற்றி வரைந்துள்ள இடத்திற்கு அருகே வரையச் செய்ததோடு, தன் மனைவிமார்களும் அதிகாரிகளும் கொடுத்தவற்றைச் சுற்றியுள்ள பிறைகளிலும், தூண்களிலும் பொறிக்கச் செய்தான். வந்தியத் தேவனது பெயர் தஞ்சை பெரிய கோவில் கல்வெட்டுகளில் காணப்படுகிறது, அவர் முதலாம் இராசராசனின் சகோதரி குந்தவையின் கணவர் என்று குறிப்படப்பட்டுளது.
"பொன்னியின் செல்வன் – கல்கி" - வந்தியத்தேவனை கதைமாந்தராக கொண்டு கல்கியின் பொன்னியின் செல்வன் புதினத்திலும் முக்கிய இடம்பெற்றுள்ளார். வந்தியத்தேவனின் கதாப்பாத்திரமே பொன்னியின் செல்வன் கதையின் கதாநாயகனாக உருவகப்படுத்தப்பட்டுள்ளது. முதற் பாகத்தில் இருந்து இறுதிப்பாகம் வரை வந்தியத்தேவனை சுற்றியே கதை நகர்வதைக் காணலாம்.
வல்லவரையன் வந்தியத்தேவன் சோழப் பேரரசின் கீழ் "வல்லவரையர் நாடு" என்ற சொல்லப்பட்ட பிரம்மதேசத்தை சுற்றியிருந்த சிறுநாட்டு மன்னர் ஆவார். முதலாம் இராசராசன் மற்றும் முதலாம் இராசேந்திரனின் படைகளின் மாதண்ட நாயக்கராக இருந்தவர். முதலாம் இராசராசனின் தமக்கையான குந்தவை பிராட்டியின் கணவரும் ஆவார். அப்போதைய வட ஆற்காடு மாவட்டத்தில் பிரமதேசம் எனும் பகுதியினை அரசாண்டவர். சேலம் மாவட்டத்தின் ஒரு பகுதி வல்லவரையர் நாடு என வழங்கப்பட்டது.
வந்திய தேவனின் தோற்றம் குறித்து பல்வேறு விவாதங்கள் இருப்பினும் பொன்னியின் செல்வன் ஆசிரியர் கல்கி. கிருஷ்ணமூர்த்தி வந்தியத் தேவனை வாணர் குலத்தைச் சார்ந்த வீரன் எனவும், இவர்கள் வாணர் பேரரசு மகதை மண்டலத்தைச் சார்ந்தவர்கள் எனவும் தன் நாவல் பொன்னியின் செல்வனில் குறிப்பிடுகிறார்.
மற்ற குறுநிலமன்னர்களை சிறைப் பிடித்து, மன்னர்களின் பொருள்களை புலவர்களுக்கு பரிசு அளித்து வந்தனர். இவரின் கட்டுப்பாட்டிலிருந்த பகுதி வல்லவரையர் நாடு என்றழைக்கப்பட்டது. வந்தியத்தேவனைப் பல்வேறு வரலாற்றுப் புதின ஆசிரியர்கள் பலமிக்க சேனைத்தலைவானகவே தம் புதினங்களில் விவரித்துள்ளனர்.
எசுத்தர் கார்பனைலுடன் ஆல்பா புரோமின் வினைப்பட்டு கரிமத்துத்தநாக அணைவுச் சேர்மம் உருவாதலுடன் பிளெய்சு வினையின் வினைவழி முறை தொடங்குகிறது. இதனால் ஆல்பா கார்பனானது அணுக்கருகவரியாக மாற்றமடைந்து நைட்ரைலின் எலக்ட்ரான் கவர் கார்பனை தாக்க அனுமதிக்கிறது. இத்தாக்குதலால் உருவாகும் எதிர்மின் நைட்ரைல் நைட்ரசன் துத்தநாக ஒற்றைபுரோமைடு நேர்மின் அயனியுடன் சேர்ந்து அணைவுச் சேர்மமாக உருவாகிறது. இது 50% நீர்த்த 23 உடன் வினைபட்டு மேலே படத்தில் காட்டப்பட்டுள்ள இமைன் இடைநிலை விளைபொருளின் அமைப்பு மாற்றியமான - ஈனமினோ எசுத்தர் விளைபொருள் உருவாகிறது. -கீட்டோயெசுத்தர் விளைபொருளாக எதிர்பார்க்கப்பட்டால், 1 மோல் ஐதரோகுளோரிக் அமிலத்தை சேர்த்து வினைப்படுத்தினால் - ஈனமினோ எசுத்தர் விளைபொருள் நீராற்பகுக்கப்பட்டு ஈனமினோவை கீட்டோனாக மாற்றி -கீட்டோயெசுத்தராக உருவாக்குகிறது.
பிளெய்சு வினை என்பது துத்தநாகத்துடன் -புரோமோயெசுத்தரையும் ஒரு நைட்ரைலையும் சேர்த்து வினைபுரியச் செய்து - கீட்டோயெசுத்தரை தயாரிக்கும் கரிம வேதியியல் வினையாகும் . 1901 ஆம் ஆண்டு எட்மண்டு பிளெய்சு முதன்முதலில் இவ்வினையைக் கண்டறிந்து கூறினார். வினையின் இறுதி இடைநிலை வேதிப்பொருள் ஒரு மெட்டலோயிமைன் சேர்மமாகும். இச்சேர்மம் பிறகு நீராற்பகுக்கப்பட்டு தேவையான - கீட்டோயெசுத்தர் உருவாகிறது .
பெரிய அலிபாட்டிக் எசுத்தர்கள் மிக அதிக அளவிளான விளைபொருட்களைக் கொடுக்கின்றன. சிடீவன் ஆனிக் மற்றும் யோசிட்டோ கிசி ஆகியோர் இவ்வினையின் மேம்பட்ட செயல்முறையை உருவாக்கினர் .
மனித வளங்களுக்கான சரியான வேலைவாய்ப்புகள் இருக்க வேண்டும். வேலைவாய்ப்பின்மை குறைவாக இருக்கும்போது திறன் மேம்பாட்டுத் திட்டங்கள் இருக்க வேண்டும்.
ஒவ்வொரு நாட்டிலும் உள்நாட்டு வளங்கள் என அழைக்கப்படும் நாட்டின் எல்லைக்குள்ளேயே பொருளாதார ஆதாரங்கள் உள்ளன. ஆனால் பெரும்பாலும் அவை கூட்டு பயன்பாட்டிற்காக கிடைக்கவில்லை. நடைமுறைக்கு ஒப்பிடும்போது பயன்படுத்தப்படும் வளங்களின் சதவீதம் மிகவும் குறைவாக உள்ளது. ஒரு நாடு வளர, அதன் ஆதாரங்களை அடையாளப்படுத்தி, அணிதிரட்டுவது அவசியம். இது எளிமையான பயன்பாட்டிற்கும் மத்திய மற்றும் மாநில அளவிலான திட்டமிடளுக்கும் கிடைக்க வேண்டும்.
இந்தியாவில், நல்ல சேமிப்பு விகிதம் இருந்தாலும், உள்நாட்டு முதலீடு குறைவாக உள்ளது. தங்கம் மற்றும் நுகர்வோர் போன்ற நீடித்த உற்பத்திச் சொத்துக்களை இந்தியர்கள் முதலீடு செய்கின்றனர். இந்தியா வளர வேண்டும் என்றால், விவசாயம், உற்பத்தி அல்லது சேவைகளில் அதிக முதலீடுகள் இருக்க வேண்டும்.
இந்தியாவின் வளர்ச்சிக்கான மனித திறனை பயன்படுத்த ஏதுவாக அமைக்க வேண்டும் .உண்மையில், 125 கோடி மக்கள் வாழும் நாட்டில், இந்தியா இப்போது அதன் மனித வளத்தை இன்னும் அதிகமாகக் காண்கிறது. மக்கள்தொகைப் பங்கீடு இந்தியாவுக்கு ஆதரவாகவும் உள்ளது.
ஒரு நாடு வளர வேண்டும் என்றால், அதிகமான பொருட்கள் மற்றும் சேவைகள் தயாரிக்கப்பட வேண்டும். உற்பத்தி துறை, தனியார் துறை அல்லது முறையில் செய்ய முடியும். அதற்காக, ஒரு நாட்டின் பொருளாதார ஆதாரங்கள் திரட்டப்பட வேண்டும்.
இந்த ஆதாரங்களின் சரியான பயன்பாடானது பொருளாதார ஆதாரங்களான - சேமிப்பு, முதலீட்டு மூலதனம், வரி ஆகியவற்றிற்கு வழிவகுக்கிறது. ஆதாரங்களை அணிதிரட்டிப் பார்க்கையில், பொருளாதார வளங்களை அணிதிரட்டி ஆய்வு செய்யப்பட வேண்டும்.
இந்தியா கொள்கை சிக்கல்கள் காரணமாக போதுமான இருப்புக்களை வைத்திருக்கும் நாடு என்றாலும், நிலக்கரி மற்றும் இரும்பு இறக்குமதி செய்கிறது.இது இந்தியாவின் நடப்பு கணக்கு பற்றாக்குறையை அதிகரித்து வருகிறது.
திரட்டல் என்பது பயன்பாட்டிற்காக அல்லது ஒருங்கிணைந்த இலக்கை அடைய ஒரு பொருளை தயாராக உருவாக்குவதும், ஒழுங்கமைப்பதும் ஆகும். வளங்களை அணிதிரட்டுவதன் மூலம் பூட்டப்பட்ட வளங்களை விடுவிக்க முடியும்.
1982 ஆம் ஆண்டு முதல் இந்த தொற்றுநோய் தடுப்பூசி போடுவதின் மூலம் தடுக்கப்படுகிறது. உலக சுகாதார அமைப்பினால், குழந்தை பிறந்த முதல் நாளில் இந்த தடுப்பூசி போடுவது பரிந்துரைக்கப்படுகிறது. பின்னர் தடுப்பூசி எடுப்பதாக இருந்தால், முழுப்பயனையும் பெற இரண்டு அல்லது மூன்று முறை தடுப்பூசி போட வேண்டும். இந்த தடுப்பூசி 95% பயனளிக்கிறது. 2006ஆம் ஆண்டில் 180நாடுகளுக்கும் மேலாக தேசிய அளவில் இந்த தடுப்பூசி போடும் திட்டம் மேற்கொள்ளப்பட்டது. குருதி மாற்றீடு செய்வதற்கு முன்பு ஹெபாடைடிஸ் பி கிருமி குறித்த இரத்த பரிசோதனை மேற்கொள்வதின் மூலமும், உடலுறுவின்பொழுது ஆணுறையை உபயோகிப்பதன் மூலமும், இந்த நோய் தொற்றிலிருந்து காத்துக்கொள்ளலாம். நோயின் ஆரம்பகாலத்தில் சரியான சிகிச்சை எடுத்துக்கொள்வதினால் இந்த நோய்தொற்றிலிருந்து பாதுகாத்துக் கொள்ளலாம். நீண்டகால நோய் தொற்றுடையவர்கள் கிருமிநாசினிகளை எடுத்துக்கொள்வதின் மூலமும், கல்லீரல் மாற்றீடு மூலமும் பாதுகாத்துக் கொள்ளலாம்.
உலக கல்லீரல் அழற்சி தினம் ஜூலை 28 ஆம் தேதி ஆண்டு தோறும் அனுசரிக்கப்படுகிறது. இதன் நோக்கம் ஆனது உலகளாவிய அளவில் ஹெபாடிடிஸ் பி மற்றும் ஹெபடைடிஸ் சி நோய் குறித்த விழிப்புணர்வு மற்றும் நோய் கண்டறிதல், தடுப்பு ஊசி மற்றும் சிகிச்சை எடுத்துக்கொள்வதை ஊக்குவிப்பதாகும். உலக ஹெபடைடிஸ் கூட்டணி தலைமையில் 2007 மற்றும் மே 2010ல் அதற்கான முன்னேற்பாடு எடுக்கப்பட்டு, பின்னர் அது உலக சுகாதார அமைப்பினால் உலகாளவிய அளவில் அங்கீகரிக்கப்பட்டது.
இந்த ஹெபாடைடிஸ் பி வைரஸ் தொற்றுநோய் குறைந்தது 500 ஆண்டுகளாக மனிதனை பாதித்து வந்துள்ளது. 2018-ல் ஆய்வு செய்யப்பட்ட 16 ஆம் நூற்றாண்டைச் சார்ந்த ஒர் எஞ்சியுள்ள மம்மியாக பாடம் செய்யப்பட்ட குழந்தையிடம் ஹெபாடைடிஸ் கிருமியின் வடிவம் காணப்பட்டது. இது நவீன கிருமி வகைகளுடன் தொடர்புடையதாக உள்ளது.
யெகுடா அமிசாய் ஒரு யூதர் குடும்பத்தில் செருமானியில் வூர்சுபர்க் என்னும் ஊரில் பிறந்தார். தமது 11 அகவை வரை செருமானியில் வாழ்ந்தார். தொடக்கக் கல்வியை அங்கே முடித்தார். பின்னர் இவருடைய பெற்றோர் செருசலேமுக்குக் குடிபெயர்ந்து சென்றதால் இவரும் அங்கு போனார். ஈப்ரு மற்றும் செருமனி மொழிகளைக் கற்றும் பேசியும் வந்தார். இவரது செருமானியப் பெயர் லுத்விக் பூப்பர் ஆகும். இவரது படைப்புகளும் ஈப்ரு மொழியில் அமைந்தன.
போர் முடிந்ததும் அமிசாய் பைபிளையும் ஈப்ரு இலக்கியங்களையும் செருசலேம் ஈப்ரு பல்கலைக் கழகத்தில் கற்றார். 1955 இல் தனது முதல் கவிதைத் தொகுப்பு நூலை எழுதி வெளியிட்டார். இவரது கவிதைகளில் யூத இன மக்களின் வரலாறு பழக்க வழக்கங்கள் நம்பிக்கைகள் பாடப்பட்டன. இவரது கவிதைகள் 40 மொழிகளில் மொழி ஆக்கம் செய்யப்பட்டுள்ளன. ஆங்கிலக் கவிஞர் டேட் ஹியூஸ் என்பவர் அமிசாய் கவிதைகளை ஆங்கிலத்தில் மொழி பெயர்த்தார்.
பெர்கிலி கலிபோர்னியா பல்கலைக் கழகத்தில் வருகைப் பேராசிரியராக இருந்தார். 1987இல் நியுயார்க்கு பல்கலைக் கழகத்தில் கவிஞராக இருந்தார். இசுரேலியா கருத்தரங்கில் ஆசிரியர்களுக்கு இலக்கியம் கற்பித்தார். ஈப்ரு பல்கலைக் கழகத்தில் மாணவர்களுக்கு இலக்கியம் கற்றுக் கொடுத்தார்.
யெகுடா அமிசாய் என்பவர் இசுரேலியக் கவிஞர். இவர் இசுரேலிலும் உலக அளவிலும் பேசப் படுகிற நவீனக் கவிஞர் ஆவார். கவிதைகள், கதைகள், புதினங்கள், நாடகங்கள் ஆகியவற்றை ஈப்ரு மொழியில் படைத்தார்.
பிரிட்டிசு இராணுவத்தில் சேர்ந்து பணி செய்து இரண்டாம் உலகப் போரில் பங்கு கொண்டார். 1946 இல் படைப் பணியிலிருந்து வெளியேறினார். சில ஆண்டுகள் பள்ளி ஆசிரியராகவும் இருந்தார்.
1973 ஆம் ஆண்டில் அண்ணாமலைப் பல்கலைக் கழகத்தில் விரிவுரையாளராகப் பணியில் சேர்ந்தார். அதன் பின்னர் சென்னையில் உள்ள உலகத் தமிழாராய்ச்சி நிறுவனத்தில் பணி செய்தார். 1977 இல் சென்னைப் பல்கலைக் கழகத்தில் இணைப் பேராசிரியராக ஆனார்.அங்கேயே பேராசிரியராகவும் துறைத்தலைவராகவும் உய்ர்வு பெற்றார். பின்னர் 1999 முதல் 2002 வரை சென்னைப் பல்கலைக் கழகத் துணைவேந்தராகப் பதவி வகித்தார். பொற்கோ துணைவேந்தராக இருந்த காலத்தில் சென்னைப் பல்கலைக் கழகம் 5 நட்சத்திர மதிப்பைப் பெற்றது.
இவர் காலத்தில் பல்கலைக்கழக நல்கைக் குழு சென்னைப் பல்கலைக் கழகத்துக்கு 30 கோடி உருபா நிதி வழங்கியது. இந்தியாவில் இத்தகைய சிறப்புப் பெற்ற 5 பல்கலைக்கழகங்களில் சென்னைப் பல்கலைக் கழகம் முதலிடம் வகித்தது.
காரைக்குடி அழகப்பா பல்கலைக்கழகம், சென்னைப் பல்கலைக்கழகம், குப்பத்தில் உள்ள திராவிடப் பல்கலைக் கழகம் ஆகியவற்றின் ஆட்சிமன்றக் குழுவில் உறுப்பினராக இருந்தார்.
திருநெல்வேலி சைவ சித்தாந்தக் கழகத்தில் இளம் புலவர் பட்டமும் மதுரைத் தமிழ்ச் சங்கத்தில் பண்டிதம் பட்டமும் பெற்றார். பின்னர் அண்ணாமலைப் பல்கலைக்கழகத்தில் கீழைக்கலையியல் துறையில் மொழியியல், திராவிட மொழியியல் ஆகிய பாடங்களைக் கற்று பிஓஎல் பட்டம் பெற்றார். இக் காலகட்டத்தில் மொழியியல் அறிஞர்கள் தெ.பொ. மீனாட்சிசுந்தரனார், ச.அகத்தியலிங்கம் ஆகியோர் இவருக்கு ஆசிரியர்களாக விளங்கினர்.
ஆய்வாளர்களுக்காகவும் அறிஞர்களுக்காகவும் புலமை என்ற ஆராய்ச்சி இதழை 1974 இல் தொடங்கி பல ஆண்டுகளாக நடத்தி வருகிறார். அதன் தொடர்ச்சியாக புலமை மன்றம் என்ற அமைப்பின் வாயிலாக தமிழியல் ஆராய்ச்சி என்னும் பெயரில் முப்பத்து நான்கு தொகுதிகள் வெளியாகின. தமிழ் ஆராய்ச்சித் துறையில் 45 ஆண்டுகள் இடையீடு இல்லாமல் பொற்கோ சில நண்பர்களின் உதவியுடன் இந்த ஆய்விதழைப் பதிப்பித்து வெளிக் கொண்டு வருகிறார்.
பொன். கோதண்டராமன் என்ற இயற்பெயரைக் கொண்ட பொற்கோ ஒரு தமிழ்ப்பேராசிரியர், மொழியியல் அறிஞர், கல்வியாளர், பல்கலைக்கழகத் துணைவேந்தர், இதழாசிரியர் மற்றும்,தமிழியல் ஆராய்ச்சியாளர் ஆவார். அறுபது நூல்களுக்கும் மேல் எழுதியுள்ளார். இந்தியா மற்றும் வெளிநாடுகளில் வெளிவரும் இதழ்களில் உறுப்பினராக இருந்து பல ஆராய்ச்சிக் கட்டுரைகள் எழுதியுள்ளார்.
இதன்பின் திருப்பனந்தாள் செந்தமிழ்க் கல்லூரியில் வித்துவான் படிப்பில் சேர்ந்தார். அப்போது இரண்டாம் ஆண்டில் கோதை வளவன் என்ற காப்பியத்தை எழுதினார். இந்தக் காப்பியம் பின்னாளில் வேங்கடவன் பல்கலைக் கழகம், கேரளப் பல்கலைக்கழகம், சென்னைப் பல்கலைக்கழகம் ஆகிய மூன்றிலும் தமிழ் மாணவர்களுக்குப் பாடமாக வைக்கப்பட்டது.
சென்னைப் பல்கலைக் கழகத்தில் பொற்கோவின் வழிகாட்டுதலில் பேராசிரியர் ஓனோ ஓராண்டு காலம் தமிழ் சப்பான் மொழி உறவு ஆய்வைச் செய்தார். இந்தக் காலகட்டத்தில் தமிழ் சப்பானிய ஆய்வுகள் வலுவாகக் கால் ஊன்றியது. பேராசிரியர் ஓனோ மற்றும் பிற சப்பானிய அறிஞர்களுடன் தமிழ் சப்பானிய மொழிஉறவு ஆய்வுகள் மேற்கொண்டார்.
மொழி மேம்பாட்டுப் பேரவை என்ற அமைப்பின் மூலம் பல மாநாடுகளையும் கருத்தரங்குகளையும் ஊர்வலங்களையும் முன்னின்று நடத்தினார். இவற்றின் விளைவாக தமிழ்வழிக் கல்விக்கு ஓர் இயக்கம் பிறந்தது
தமிழ் சப்பானிய ஒப்பாய்வில் ஈடுபட்டார். 1982 இல் டோக்கியோவில் பன்னாட்டு மொழியியல் அறிஞர்கள் கூடிய ஒரு மாநாட்டில் பொற்கோ தமிழ் சப்பானிய மொழித் தொடர்பு பற்றி விரிவாகப் பேசினார்.
இங்கிலாந்து, ஐக்கிய அமெரிக்கா, ஜப்பான், சிங்கப்பூர், மலேசியா, தென்னாப்பிரிக்கா முதலிய நாடுகளுக்கு ஆய்வுகள் செய்யவும் சிறப்புச் சொற்பொழிவுகள் ஆற்றவும் பயணம் செய்தார்.
அண்ணாமலை பல்கலைக் கழகத்தில் மொழியியல் துறையில் பணியில் சேர்ந்தார். அந்தக் காலகட்டத்தில் பேரா.ச. அகத்தியலிங்கம் , பேரா.குமாரசாமி ராஜா போன்றோருடன் பொற்கோ பணி செய்தார்.
பொற்கோவின் இயற்பெயர் பொன் கோதண்டராமன்.அரியலூர் மாவட்டத்தில் இரும்புலிக்குறிச்சி என்னும் ஊரில் பிறந்தார்.தந்தை பொன்னுசாமி ஆசிரியராக இருந்தார். தாயார் பழனியம்மாள்.
இவர் காலத்தில் சென்னைப் பல்கலைக்கழக ஆட்சி மன்றம், கல்வி மாமன்றம், பல்கலைக்கழகப் பொதுப்பேரவை ஆகிய மூன்றும் தமிழ் செவ்வியல்மொழி ஆவதற்குத் தீர்மானங்கள் இயற்றின.
சென்னைப் பல்கலைக்கழகத்தில் துணைவேந்தர் பணிகளுக்கிடையில் தொல்காப்பிய அறக்கட்டளை, தமிழ் மன்றம், தமிழ் மேம்பாட்டுத்தளம் ஆகியவற்றை உருவாக்கினார்.
1973-74 ஆம் ஆண்டுகளில் யுனெசுகோ ஆய்வுநிலை அறிஞர் என்ற பொறுப்பில் அமெரிக்கப் பல்கலைக் கழகங்களில் ஆய்வு நிலைகளைப் பார்வையிட்டார்.
நவம்பர் 2019இல், காஞ்சிபுரம் மாவட்டத்தின் பகுதிகளைக் கொண்டு நிறுவப்பட்டது.செங்கல்பட்டு மாவட்டம், செங்கல்பட்டு, தாம்பரம், மதுராந்தகம் என 3 வருவாய் கோட்டங்களும், 8 வருவாய் வட்டங்களும், 40 குறு வட்டங்களும், 636 வருவாய் கிராமங்களும் கொண்டது.
சென்னை மாவட்டம், அம்பத்தூர், கிண்டி, தண்டையார்பேட்டை என 3 வருவாய் கோட்டங்களும், 16 வருவாய் வட்டங்களும், 40 உள்வட்டங்களும் மற்றும் 68 வருவாய் கிராமங்களும் கொண்டது. தற்போது சென்னை மாவட்டத்தின் பரப்பளவு 178 சகிமீ ஆகவுள்ளது. இதனை 426 சகிமீ ஆக உயர்த்த, வருவாய் வட்டங்களின் எண்ணிக்கை 16 ஆக உயர்த்த திட்டமிடப்பட்டுள்ளது. மேலும் பெருநகர சென்னை மாநகராட்சியும் கொண்டது.
வேலூர் மாவட்டத்தின், பகுதிகளைக் கொண்டு நவம்பர் 2019 இல் நிறுவப்பட்ட இராணிப்பேட்டை மாவட்டம், இராணிப்பேட்டை, அரக்கோணம் என 2 வருவாய் கோட்டங்களும், 6 வருவாய் வட்டங்களும், 18 குறுவட்டங்களும், 330 வருவாய் கிராமங்களும் கொண்டது.
வேலூர் மாவட்டம், வேலூர், குடியாத்தம் என 2 வருவாய் கோட்டங்களும், 6 வருவாய் வட்டங்களும் கொண்டது. இம்மாவட்டப் பகுதிகளைக் கொண்டு நவம்பர் 2019-இல் இராணிப்பேட்டை மாவட்டம் மற்றும் திருப்பத்தூர் மாவட்டங்கள் நிறுவப்பட்டது.
திருச்சிராப்பள்ளி மாவட்டம், திருச்சிராப்பள்ளி, ஸ்ரீரங்கம், லால்குடி, முசிறி என 4 வருவாய் கோட்டங்களும், 11 வருவாய் வட்டங்களும் மற்றும் 506 வருவாய் கிராமங்களும் கொண்டது.
சேலம் மாவட்டம், சேலம், ஆத்தூர், மேட்டூர் மற்றும் சங்ககிரி என 4 வருவாய் கோட்டங்களும், 13 வருவாய் வட்டங்களும், 44 உள்வட்டங்களும் மற்றும் 665 வருவாய் கிராமங்களும் கொண்டது.
தஞ்சாவூர் மாவட்டம், தஞ்சாவூர், கும்பகோணம், பட்டுக்கோட்டை என 3 வருவாய் கோட்டங்களும், 9 வருவாய் வட்டங்களும், 50 உள்வட்டங்களும் மற்றும் 906 வருவாய் கிராமங்களும் கொண்டது.
திருவள்ளூர் மாவட்டம், திருத்தணி, பொன்னேரி, திருவள்ளூர் என 3 வருவாய் கோட்டங்களும், 9 வருவாய் வட்டங்களும், 48 உள்வட்டங்களும் மற்றும் 792 வருவாய் கிராமங்களும் கொண்டது.
திருவாரூர் மாவட்டம், திருவாரூர் மற்றும் மன்னார்குடி என 2 வருவாய் கோட்டங்களும், 8 வருவாய் வட்டங்களும், 28 உள்வட்டங்களும் மற்றும் 573 வருவாய் கிராமங்களும் கொண்டது.
கிருஷ்ணகிரி மாவட்டம், கிருஷ்ணகிரி மற்றும் ஒசூர் என 2 வருவாய் கோட்டங்களும், 8 வருவாய் வட்டங்களும், 29 உள்வட்டங்களும் மற்றும் 661 வருவாய் கிராமங்களும் கொண்டது.
அரியலூர் மாவட்டம், அரியலூர் மற்றும் உடையார்பாளையம் என 2 வருவாய் கோட்டங்களும், 4 வருவாய் வட்டங்களும், 15 உள்வட்டங்களும் மற்றும் 195 வருவாய் கிராமங்களும் கொண்டது.
ஈரோடு மாவட்டம், ஈரோடு மற்றும் கோபிச்செட்டிப்பாளையம் என 2 வருவாய் கோட்டங்களும், 10 வருவாய் வட்டங்களும், 35 உள்வட்டங்களும் மற்றும் 375 வருவாய் கிராமங்களும் கொண்டது.
தருமபுரி மாவட்டம், தருமபுரி மற்றும் அரூர் என 2 வருவாய் கோட்டங்களும், 7 வருவாய் வட்டங்களும், 23 உள்வட்டங்களும் மற்றும் 470 வருவாய் கிராமங்களும் கொண்டது.
நீலகிரி மாவட்டம், உதகை, குன்னூர் & கூடலூர் என 3 வருவாய் கோட்டங்களும், 6 வருவாய் வட்டங்களும், 15 உள்வட்டங்களும் மற்றும் 88 வருவாய் கிராமங்களும் கொண்டது.
கடலூர் மாவட்டம், கடலூர், விருத்தாச்சலம் மற்றும் சிதம்பரம் என 3 வருவாய் கோட்டங்களும், 10 வருவாய் வட்டங்களும் மற்றும் 905 வருவாய் கிராமங்களும் கொண்டது.
நாமக்கல் மாவட்டம், நாமக்கல் மற்றும் திருச்செங்கோடு என 2 வருவாய் கோட்டங்களும், 8 வருவாய் வட்டங்களும் மற்றும் 391 வருவாய் கிராமங்களும் கொண்டது.
விழுப்புரம் மாவட்டம், விழுப்புரம் மற்றும் திண்டிவனம் முகையூர் என 3 வருவாய் கோட்டங்களும், 9 வருவாய் வட்டங்களும், 57 உள்வட்டங்களும் கொண்டது.
பெரம்பலூர் மாவட்டம், பெரம்பலூர் என்ற ஒரு வருவாய் கோட்டமும், 4 வருவாய் வட்டங்களும், 11 உள்வட்டங்களும் மற்றும் 152 வருவாய் கிராமங்களும் கொண்டது.
கோபாலபுரத்தின் புவியியல் ஒருங்கிணைப்பு 13 2 '50 "வடக்கு மற்றும் 80 15' 28" கிழக்கே உள்ளது. நுங்கம்பாக்கம், ராயப்பேட்டை, மைலாப்பூர், தேனாம்பேட்டை ஆகியவை அருகிலுள்ள இடங்களாகும். நுங்கம்பாக்கத்திற்கு கிழக்கே ஒரு கிலோமீட்டர் தொலைவில் அமைந்துள்ளது. சென்னை சர்வதேச விமான நிலையம் கோபாலபுரத்தில் இருந்து 17 கிமீ தொலைவில் உள்ளது. சென்னை சென்ட்ரல் ரயில் நிலையம் 3 கிமீ வடமேற்கில் உள்ளது. இது டாக்டர் ராதாகிருஷ்ணன் சாலைக்கும் அண்ணா சாலைக்கும் இடையே அமைந்துள்ளது
செம்மொழி பூங்கா என்பது சென்னையில் தமிழக அரசின் தோட்டக்கலை துறையால் அமைக்கப்பட்ட ஒரு தாவரவியல் பூங்கா ஆகும். நவம்பர் 24, 2010 அன்று, அப்போதைய முதல்வர் டாக்டர் எம்.கருணாநிதி அவர்களால் திறந்து வைக்கப்பட்டது, மற்றும் இது நகரின் முதல் தாவரவியல் தோட்டம்.
அவ்வை சண்முகம் சாலை கோபாலபுரம் வழியாக செல்கிறது. அந்தப் பாதையின் வடக்கு பகுதி வடக்கு கோபாலபுரம் என்றும் தெற்கு பகுதி தென் கோபாலபுரம் என்றும் அழைக்கப்படுகிறது. கோபாலபுரம் சென்னை மத்திய மக்களவை தொகுதியில் உள்ளது.
கோபாலபுரத்தில் உள்ள பல பள்ளிகள் சென்னையில் சிறந்த பள்ளிகளாக கருதப்படுகிறதன. கோபாலபுரத்தில் உள்ள கல்வி நிறுவனங்கள் பின்வருமாறு:
நிம்ருத் நகரம், புது அசிரியப் பேரரசின் தலைநகரமாக கிமு 879 முதல் 706 முடிய விளங்கியது. பேரரசர் இரண்டாம் அசூர்னசிர்பால் நிம்ருத் நகரத்தில் 5 கிமீ சுற்றளவில் சுவர்களுடன் கூடிய, குடியிருப்புப் பகுதிகள், பெரிய கோயில்களையும், அரண்மனைகளையும் எழுப்பினார். அரண்மனை சுவர்களில் சிற்பஙகள் செதுக்கி வைத்தார்.
நிம்ருத் நகரம் 360 ஹெக்டெர் பரப்பளவு கொண்டது. பண்டைய நிம்ருத் நகரத்தின் அழிபாடுகள், தற்போதைய ஈராக் நாட்டின் நினிவே மாகாணத்தின், மோசுல் நகரத்திற்கு தென்கிழக்கில் 30 கிமீ தொலவில் உள்ள அசிரியக் கிராமமான நூமானியாவில் அகழாய்வில் கண்டெடுக்கப்பட்டுள்ளது. நிம்ருத் தொடர்பான அகழாய்வுகள் 1845, 1879 மற்றும் 1949 முதல் நடைபெற்றது.
மத்திய அசிரியப் பேரரசு காலத்தில் , பேரரசர் முதலாம் சல்மேனேசெர் ஆட்சியின் போது நிம்ருத் பெரு நகரம் நிறுவப்பட்டது. இருப்பினும் அசூர் நகரமே பழைய அசிரியப் பேரரசின் தலைநகரகமாக கிமு 3500 முதல் விளங்கியது.
நிம்ருத் தற்கால ஈராக் நாட்டின் நினிவே ஆளுநகரகத்தில் மோசுல் நகரத்திற்கு தெற்கில் 20 கிமீ தொலைவில் உள்ள பண்டைய நகரம் ஆகும். நிம்ருத் உலகப் பாரம்பரியக் களங்களில் ஒன்றாக யுனெஸ்கோ அறிவித்துள்ளது.
ஈராக்கின் நிம்ருத் நகரத்தின் அருகில் உள்ள மோசுல் நகர அருங்காட்சியகத்தில் இருந்த அக்காத் பேரரசின் நினைவுச் சின்னங்களை 5 மார்ச் 2015ல் இசுலாமிய அரசு பயங்கரவாதிகளால் முற்றிலும் அழிக்கப்பட்டது.
வடக்கு மெசொப்பொத்தேமியாவில் டைகிரீஸ் ஆற்றின் கரையில் அமைந்த நிம்ருத் நகரம், கிமு 879 முதல் 706 முடிய புது அசிரியப் பேரரசின் தலைநகராக விளங்கியது.
நிம்ருத் அகழாய்வில் கண்டெடுக்கப்பட்ட முக்கியத் தொல்பொருட்கள் ஈராக் மற்றும் ஐரோப்பிய நாடுகளின் அருங்காட்சியகங்களில் காட்சிக்கு உள்ளது.
2014ம் ஆண்டின் நடுவில், பண்டைய நிம்ருத் நகரத்தின் நினைவுச் சின்னங்களை, இசுலாமிய அரசு பயங்கரவாதிகள் குண்டுகள் வைத்து தகர்த்தெறிந்தனர்.
புவியின் அச்சு கிரகணத்திற்குரியகோட்டிலிருந்து மெதுவாக மேற்கு நோக்கி நகர்கிறது. ஒரு அச்சில் தொடங்கி மீண்டும் அதை அடைய 26,000 ஆண்டுகள் ஆகிறது. இது அச்சு சார்ந்த முன்செலவம் என அழைக்கப்படுகிறது. இதனால் நிலையான வானியல் பொருட்களின் அச்சுகள் தொடர்ந்து மாறிக்கொண்டே உள்ளது. ஆனால் இந்த மாற்றம் மிக மெதுவாக நடைபெறுகிறது. அதனால் வானநடுவரை அச்சு அமைப்பை அளக்கும் ஆண்டை ஒரு குறிப்பிட்ட ஆண்டுடன் ஒப்பிட்டு வானியிலாளர்கள் குறித்து வைக்கின்றனர். அந்த குறிப்பிட்ட ஆண்டை தொடக்கக் கட்டம் என வானியலில் அழைக்கப்படுகிறது. இந்த நிலையான தொடக்கக் கட்டத்திலிருந்து கணக்கிடுவதன் மூலம், இன்றைய அச்சுகளின் இருப்பிடம் காணப்படுகிறது.
வானநடுவரையிலிருந்து வடக்கு நோக்கி இருக்கும் புள்ளிகள் நேர்மறை சரிவு எனவும், தெற்கு நோக்கி இருக்கும் புள்ளிகள் எதிர்மறை சரிவு எனவும் அழைக்கப்படுகிறது. கோணத்தை அளக்கும் அலகுகளே சரிவையும் அளக்கப் பயன்படுகிறது. பாகை , நிமிடம் , நொடி ஆகியவை அறுபதின் கூறாகப் பயன்படுத்தப்படுகிறது. எடுத்துக்காட்டாக 90 என்பது வட்டத்தில் கால் பகுதியாக உள்ளது. சரிவின் அதிக பட்சக் கோணம் 90 ஆகும். ஏனெனில் துருவங்களே வானக்கோளத்தின் வடக்கு மற்றும் தெற்கு எல்லைப் புள்ளிகளாக உள்ளன.
நட்சத்திரங்கள் வெகு தொலைவில் உள்ளதால் அவை ஒரே இடத்தில் இருப்பது போல் தெரிகிறது. ஆனால் வல எழுச்சிக் கோணம் மற்றும் சரிவுக் கோணம் ஆகியவை தொடர்ந்து மாறிக் கொண்டே உள்ளது. அச்சார்ந்த முன்செலவம் மற்றும் சீரான இயக்கம் ஆகியவற்றின் காரணமாகவும் உடுவினிடமாறுதோற்றம் காரணமாகவும் இந்த மாற்றம் நிகழ்கிறது. நட்சத்திரங்களை ஒப்பிடும் போது சூரியக் குடும்பத்திலுள்ளப் பொருட்களின் சரிவுக் கோணம் விரைவாக மாறுகிறது. ஏனெனில் அவை அருகில் உள்ளன.
புவியின் வடக்கு அரைக்கோளத்தின் ஏதேனும் ஒரு புள்ளியிலிருந்து சரிவுக் கோணம் 90 என கணக்கிடப்படும். இவை தொடுவானத்திற்கு கீழேயுள்ளது. புவியின் தெற்கு அரைக்கோளத்தின் ஏதேனும் ஒரு புள்ளியிலிருந்து சரிவுக் கோணம் 90 என கணக்கிடப்படும். இவை தொடுவானத்திற்கு மேலேயுள்ளது.
வானியலில் சரிவு என்பது வானக்கோளத்தின் மத்தியக் கோட்டின் ஆயத் திட்டத்தில் ஒரு புள்ளியை இருப்பிடங்காணப் பயன்படும் இரு கோணங்களில் ஒன்றாகும். நேரக்கோணம் என்பது மற்றொன்றாகும். வானநடுவரையிலிருந்து தெற்கு அல்லது வடக்காக அளக்கப்படுவது சரிவுக்கோணம் ஆகும். இது இருப்பிடங்காண வேண்டியப் புள்ளி வழியாக நேர வட்டினூடே அளக்கப்படுகிறது.
வானியலில் சரிவு என்பது புவியியலில் நிலநேர்க்கோடுடன் ஒப்பிடப்படுகிறது. நேரக்கோணம் என்பது நிலநிரைக்கோடுடன் ஒப்பிடப்படுகிறது.